Søvnbesvær på grund af stress kan også blive en mere permanent tilstand. Selv om tingene i dit liv er faldet på plads igen, kan den dårlige søvn blive hængende som en tillært dårlig vane – din hjerne har simpelthen lært at sove dårligt! Derfor er det vigtig at forholde sig til stressrelateret søvnbesvær så tidligt som muligt.
Undervejs i foredraget kommer du til at høre om:
Hvordan vores søvn er bygget op i faser, og hvilken betydning det har for områder som koncentration, reaktionsevne, hukommelse, indlæring, empati og vores immunforsvar
Hvordan stress forstyrrer vores søvn – og omvendt, hvordan en god nattesøvn regulerer vores stresshormon kortisol
Hvordan kroppens stress-respons fungerer, og hvordan vi kan lære at aktivere dens modsætning, kroppens ro/hvile-respons
Hvordan man kan håndtere tankemylder, kropslig uro og angst før sengetid
Undervisningsform
En forudsætning for at kunne falde i søvn og sove igennem er, at der er ”ro på”, både i kroppen og i tankerne. I foredraget vil du blive introduceret til et par beroligende og søvndyssende øvelser, som du efterfølgende får adgang til på lydfil.
Øvelserne består af små, fysiske bevægelser, som aktiverer kroppens ro/hvile-respons. Øvelserne kan bruges til at få ro på nervesystemet, dæmpe tankemylder og øge din evne til at falde i søvn og sove igennem.
Underviser er søvnspecialist Birgitte Hinz. Birgitte har arbejdet med søvn, smerter og stress i mere end 15 år. Hun arbejder til daglig som foredragsholder og som behandler, hvor hun hjælper mennesker tilbage til en god søvn og mere overskud i hverdagen. Læs mere og tilmeld dig her